paragraph_text: Red Hot Chili Peppers su američka rock grupa iz Los Angelesa. Sadašnji članovi grupe su Anthony Kiedis (vokali), Flea (bas-gitara), Chad Smith (bubnjevi) i John Frusciante (gitara). Nominirani su za 16 Grammy-a, a dobili su ih 6. Najveći uspjeh grupa je postigla nakon albuma Californication. Jedna su od grupa najprepoznatljivijeg zvuka, koja objedinjuje raznovrsne glazbene stilove: funk, rock, punk rock i psihodeliju.